	
	


	


	27.02.2007. MK noteikumi Nr.149 "Profesiju standartu izstrādes kārtība" ("LV", 37 (3613), 02.03.2007.) [spēkā ar 03.03.2007.] ar grozījumiem: 

· 25.06.2009. MK noteikumi Nr.642 ("LV", 99 (4085), 29.06.2009.) [spēkā ar 01.07.2009.]
Redakcijas: [03.03.2007] [01.07.2009]

Aktuālā redakcija


Ministru kabineta noteikumi Nr.149 

Rīgā 2007.gada 27.februārī (prot. Nr.16 28.§)

Profesiju standartu izstrādes kārtība

Izdoti saskaņā ar Profesionālās izglītības likuma 7.panta 2.punktu

1. Noteikumi nosaka profesiju standartu izstrādes kārtību.

2. Izglītības un zinātnes ministrija (turpmāk - ministrija) un Valsts izglītības satura centrs (turp​māk – centrs) sadarbībā ar Profesionālās izglītības un nodarbinātības trīspusējās sadarbības apakšpadomi veic šādus uzde​vumus: 

2.1. organizē profesiju standartu projektu izstrādi un ekspertīzi, pieaicinot nozaru ministriju un profesionālo organizāciju pārstāvjus; 

2.2. sniedz organizatorisku un metodisku atbalstu profesiju standartu pro​jektu izstrādē.

(Grozīts ar MK 25.06.2009. noteikumiem Nr.642)

3. Šo noteikumu 2.punktā minētos uzdevumus veic: 

3.1. centrs - lai izstrādātu pirmajam, otrajam un trešajam profesionālās kvalifikācijas līmenim atbilstošus profesijas standartus; 

3.2. ministrija - lai izstrādātu ceturtajam un piektajam profesionālās kvalifikācijas līmenim atbilstošus profesijas standartus.

(Grozīts ar MK 25.06.2009. noteikumiem Nr.642)

4. Lai izstrādātu profesijas standarta projektu, izveido darba grupu, kurā iekļauj nozares vai starpnozaru sektora profesionālo organizāciju vai darba devēju organizāciju pārstāvjus.

5. Šo noteikumu 4.punktā minētā darba grupa nosaka: 

5.1. profesijai raksturīgos pienākumus un uzdevumus; 

5.2. profesionālās darbības pamatuzdevumu veikšanai nepieciešamās pras​mes; 

5.3. profesionālās darbības pamatuzdevumu veikšanai nepieciešamās zināšanas (norāda priekšstata, izpratnes vai lietošanas līmeni); 

5.4. profesionālās darbības veikšanai nepieciešamo profesionālo kom​petenci (nepieciešamās prasmes, zināšanas un atbildību noteiktās darba situācijās); 

5.5. profesijas vietu nozares kvalifikāciju struktūrā un nodarbinātības ap​rakstu, kurā sniedz profesionālās darbības pamatuzdevumu kopsavilkumu.

6. Profesijas standarta projektu noformē atbilstoši šo noteikumu pieli​kumam.

7. Profesijas standarta projektu var izstrādāt arī arodbiedrības, darba de​vēju organizācijas, profesionālās organizācijas, izglītības iestādes un citas fiziskas vai juridiskas personas (turpmāk - projekta iesniedzējs), ievērojot šo noteikumu 4., 5. un 6.punktā minētās prasības. Profesijas standarta projektu (papīra formā un elektroniski) un attiecīgu iesniegumu projekta iesniedzējs iesniedz ministrijā vai centrā.

(Grozīts ar MK 25.06.2009. noteikumiem Nr.642)

8. Šo noteikumu 7.punktā minētajā iesniegumā norāda šādas ziņas: 

8.1. profesijas nosaukums; 

8.2. profesijas kods atbilstoši Profesiju klasifikatorā noteiktajai profesiju klasifikācijai; 

8.3. profesijai raksturīgie pienākumi un uzdevumi; 

8.4. profesijas standarta projekta izstrādes darba grupas sastāvs (dalīb​nieku vārds, uzvārds, darbavieta un amats).

9. Ja projekta iesniedzējs ir juridiska persona, papildus šo noteikumu 8.punktā minētajai informācijai iesniegumā norāda šādas ziņas: 

9.1. juridiskās personas nosaukums; 

9.2. juridiskās personas dibinātājs, tās juridiskais statuss, juridiskā adrese un tālruņa numurs; 

9.3. juridiskās personas vadītājs vai tās personas (iesniedzēja) vārds, uzvārds un amats, tālruņa numurs, kura pilnvarota iesniegt iesniegumu.

10. Ja projekta iesniedzējs ir fiziska persona, papildus šo noteikumu 8.punktā minētajai informācijai iesniegumā norāda šādas ziņas: 

10.1. iesniedzēja vārds, uzvārds, darbavieta un amats; 

10.2. iesniedzēja deklarētās dzīvesvietas adrese un tālruņa numurs.

11. Ministrija vai centrs profesijas standarta projektu saskaņo ar Pro​fesionālās izglītības un nodarbinātības trīspusējās sadarbības apakšpadomi. Ja profesijas standarta projektu iesniedz projekta iesniedzējs, tad ministrija vai ad​mi​nis​trācija desmit dienu laikā pēc tā saņemšanas pārbauda profesijas standarta projekta atbilstību šo noteikumu 4., 5. un 6.punktā minētajām prasībām un iesniedz to saskaņošanai Profesionālās izglītības un nodarbinātības trīspusējās sadarbības apakšpadomē.

(Grozīts ar MK 25.06.2009. noteikumiem Nr.642)

12. Profesionālās izglītības un nodarbinātības trīspusējās sadarbības apakšpadome pieaicina ekspertus no nozaru ministrijām un profesionālajām organizācijām un divu mēnešu laikā pēc profesijas standarta projekta saņem​šanas to izskata apakšpadomes sēdē. Sēdes protokolu un ekspertu atzinumus par profesijas standarta projekta saskaņošanu vai nesaskaņošanu (ja nav ievērotas šajos noteikumos noteiktās prasības) Profesionālās izglītības un nodarbinātības trīspusējās sadarbības apakšpadome nosūta ministrijai vai centram.

(Grozīts ar MK 25.06.2009. noteikumiem Nr.642)

13. Ministrija vai centrs desmit dienu laikā pēc šo noteikumu 12.punktā minētā protokola saņemšanas: 

13.1. informē projekta iesniedzēju un Labklājības ministriju par iesniegto profesijas standarta projektu, ekspertu atzinumiem un profesijas standarta pro​jekta saskaņošanu vai nesaskaņošanu Profesionālās izglītības un nodarbinātības trīspusējās sadarbības apakšpadomē; 

13.2. nosūta Labklājības ministrijai priekšlikumu par Profesiju klasi​fikatora aktualizēšanu un pievieno šo noteikumu 12.punktā minēto protokolu, ekspertu atzinumus un saskaņotā profesijas standarta projektu; 

13.3. iekļauj saskaņoto profesijas standartu profesiju standartu reģistrā (norāda Profesionālās izglītības un nodarbinātības trīspusējās sadarbības apakš​​padomes attiecīgās sēdes datumu un protokola numuru).

(Grozīts ar MK 25.06.2009. noteikumiem Nr.642)

14. Šo noteikumu 13.2.apakšpunkts stājas spēkā ar 2007.gada 1.sep​tembri.

Ministru prezidents A.Kalvītis 

Izglītības un zinātnes ministre B.Rivža

Pielikums 

2007.gada 27.februāra noteikumiem Nr.149

